**ELŐTERJESZTÉS**

**Körmend Város Önkormányzata Képviselő-testülete**

**2021. szeptember 2-i ülésére**

**Tárgy: Döntés Körmend város településrendezési eszközeinek módosításáról**

Tisztelt Képviselő-testület!

Körmend Város Önkormányzata a 11/2017.(VI.23.) rendeletével fogadta el az új településrendezési eszközeit, amelyet újabb igény felmerülése miatt újból módosítani szükséges.

Önkormányzatunkat megkereste Zsebe Ferenc**, a Danielo Pizzéria és Éttermet működtető (Körmend, Kölcsey F. u. 1/A, 307/2 hrsz.), Danielo Kft** képviseletében, hogyvállalkozása az étterem működését segítő bővítést, fejlesztést kíván megvalósítani, amelyhez a szükséges parkolóhelyeket a helyi építésügyi szabályozás előírása szerint telken belül kellene megoldania, amelyet nem tud biztosítani.

 A nagymértékű beépítettség miatt a parkolást szeretné telken kívül megoldani, ehhez kérelmezte a szabályozás könnyítését, amely az OTÉK előírásaihoz mérten szigorúbb előírást tartalmaz. A Vt-3 településközponti területi övezetben a parkolást saját telken kell megoldani, ennek feloldására a környező ingatlanok fejlesztése érdekében is javasolt a felülvizsgálat.

A településtervező ajánlatát még nem tudta megtenni, mivel valószínű, hogy alvállalkozót kell bevonnia a közlekedési munkarészekre. De mint más célberuházásoknál, itt is azt javasoljuk, hogy a kérelmező viselje a költségeket.

A Képviselő-testület jóváhagyását kérem a településrendezési tervet érintő településpolitikai döntés terén.

**HATÁROZATI JAVASLAT**

1. Körmend város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 307/2 hrsz. ingatlan és környezete vonatkozásában. A Képviselő-testület a felülvizsgálat során kéri megvizsgáltatni az ingatlan fejlesztéséhez szükséges, parkolás/gépjármű elhelyezéssel kapcsolatos módosításokat, a **Danielo Kft (Pizzéria és Étterem, Körmend, Kölcsey F. u. 1/A, 307/2 hrsz.).,** mint Célberuházó fejlesztése okán.

Körmend Város Önkormányzata a Körmend, 307/2 hrsz. ingatlant kiemelt fejlesztési területté nyilvánítja a 314/2012. (XI.8.) Korm.rendelet 32.§ (6) bekezdés c) pontja alapján.

1. Körmend Város Önkormányzata **Danielo Kft -vel (Pizzéria és Étterem, Körmend, Kölcsey F. u. 1/A, 307/2 hrsz.),** mintkérelmezővel településrendezési szerződést köt a körmendi 307/2 hrsz.-ú ingatlant érintően a helyi építési szabályzat módosítására irányulóan akként, hogy a kérelmező viseli a településtervezési költségek összegét.
2. Körmend város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.
3. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

Körmend, 2021. 08. 24.

 Bebes István

 polgármester